Public procurement notice: Prior Information Notice Without Call For Competition
Published: 2023-03-15
Buyer: Keski-Suomen hyvinvointialue
Country: FI
Contract type: Supplies
CPV classification: 48814000: Medical information systems

Technical requirements: Keski-Suomen hyvinvointialue on hankkimassa Leikkaus-Anestesia-Teho -toimintaan yhtenäistä operatiivista järjestelmäkokonaisuutta, jonka avulla suunnitellaan,  toteutetaan ja tilastoidaan tehtäviä toimenpiteitä, heräämövaihetta sekä teho-hoitojaksoja.
Keski-Suomen hyvinvointialue tuottaa jäsenkuntiensa tarvitsemia perusterveydenhuollon sekä erikoissairaanhoidon palveluja. Keski-Suomen hyvinvointialueen asukasmäärä on noin 273 000.
Hyvinvointialueen sairaalapalvelut ovat keskittyneet Jyväskylään Sairaala NOVAan. NOVAssa toimii 24 leikkaussalia, joissa on yhteensä 25 potilaspaikkaa. Salien yhteydessä on 40 heräämöpaikkaa. Lisäksi toimenpideyksikössä on 12 toimenpidehuonetta. Sairaala NOVAssa sijaitsee teho- ja valvontayksikkö, jossa on 30 potilaspaikkaa. Lisäksi Jämsän alueella toimivassa yksikössä toimii 3 leikkaussalia.
Postoperatiivisen valvonnan lisäksi heräämöissä suoritetaan preoperatiivisia toimenpiteitä, lyhyitä toimenpiteitä osastopotilaille ja muita anestesiologisia toimenpiteitä. Pakottavissa tilanteissa NOVAn heräämöjä käytetään teho-osasto -tasoiseen potilasvalvontaan myös muille kuin leikkauspotilaille.
Yli 90 % suunnitelluista toimenpide-potilaista saapuu toimenpide-yksikköön toimenpidepäivän aamuna, joten preoperatiivisen suunnittelun ja kirjaamisen osuus on oleellista hankittavassa järjestelmässä. Tavoitteena on myös, että koko perioperatiivinen kirjaaminen tehdään yhdessä järjestelmässä.
Keski-Suomen hyvinvointialue on hankkimassa Leikkaus-Anestesia-Teho -toimintaan yhtenäistä operatiivista järjestelmäkokonaisuutta, jonka avulla suunnitellaan,  toteutetaan ja tilastoidaan tehtäviä toimenpiteitä, heräämövaihetta sekä teho-hoitojaksoja.
Järjestelmää tulee käyttämään arviolta  7 000 – 8 000 Keski-Suomen hyvinvointialueen terveydenhuollon sairaalapalveluissa sekä laajemmin hyvinvointialueen terveyspalveluissa työskentelevää ammattilaista.
Hankittavan järjestelmän tulee olla Keski-Suomen hyvinvointialueen toimintaan nähden vastaavan laajuisessa tuotantokäytössä toiminnallisuuksiltaan valmisjärjestelmä ja toimittajalta edellytetään aikaisempaa kokemusta ja näyttöä vastaavista terveydenhuollon toteutuksista.
Hankintaan kuuluvat mahdolliset tarpeelliset lisenssit/käyttöoikeudet, tekniset asennukset,  tietojen migraatiot poistuvista järjestelmistä, integraatiot järjestelmään liittyviin muihin järjestelmiin, järjestelmän konfigurointi, testaus ja koulutus sovittavassa laajuudessa, käyttöönotto sekä järjestelmän ylläpito ja tukipalvelut sovittavassa laajuudessa.
Hankittavaan järjestelmään kytkeytyy lukuisa joukko muita tietojärjestelmiä, minkä vuoksi hankittavalta järjestelmältä edellytetään joustavia integraatiokyvykkyyksiä. Lisäksi toiminnan seuraaminen ja ohjaaminen edellyttää järjestelmältä reaaliaikaista ja myös ennakoivaa tilannekuva-tyyppistä toiminnallisuutta sekä joustavia raportointi-kyvykkyyksiä.
Nykyisin käytössä olevan järjestelmäkokonaisuuden elinkaaren ollessa loppuvaiheessa, on tavoitteena, että korvaavan järjestelmän käyttöönotto tapahtuu vuoden 2024 aikana.
Tämä on ennakkoilmoitus EU-kynnysarvon ylittävästä hankinnasta, jonka kohteena on Leikkaus-Anestesia-Teho-järjestelmän hankinta. Tämä ei ole hankintailmoitus eikä tarjouspyyntö, vaan ennakkoilmoitus mahdollisille hankinnasta kiinnostuneille tarjoajille.
Tällä tietopyynnöllä kutsutaan toimittajia markkinavuoropuheluun hankintaan liittyvistä kysymyksistä. Tietopyynnön tavoitteena on saada kattavasti hankintaa koskevaa tietoa, jotta mahdollinen tarjouskilpailu voidaan toteuttaa mahdollisimman tarkoituksenmukaisesti. Hankintayksikkö varaa mahdollisuuden demotilaisuuden järjestämiseen viikoilla 18-20/2023 Jyväskylässä sairaala Novassa valituille toimittajille.
Pyydämme ilmoittamaan kiinnostuksesta viimeistään 31.3.2023 klo 12.00 mennessä sähköpostitse osoitteeseen hankinnat@2m-it.fi otsikolla ”Tietopyyntö: Leikkaus-Anestesia-Teho-järjestelmän hankinta – [Yrityksen nimi]”. Viestissä tulee ilmoittaa yhteyshenkilön nimi ja sähköpostiosoite. Pyydämme toimittamaan ilmoittautumisen yhteydessä  seuraavat materiaalit:
Markkinavuoropuhelukutsuun vastaaminen tai markkinavuoropuheluun osallistuminen eivät sido yritystä tarjouskilpailuun osallistumiseen, eivätkä myöskään ole edellytyksenä myöhemmin varsinaiseen tarjouskilpailuun osallistumiselle. Vastaaminen tai markkinavuoropuheluun osallistuminen eivät myöskään vaikuta tarjoajan asemaan varsinaisessa tarjouskilpailussa. Saatuja tietoja käsitellään luottamuksellisesti.